text: [{"text_idx": "#000002", "text": "I\u0301 d\u00f8gunum 4. til 6. mai vera f\u00f8royskt og u\u0301tlendsk sja\u0301lvbo\u00f0in aftur at si\u0301ggja kring landi\u00f0 i\u0301 samband vi\u00f0 \u2018Closed for Maintenance, Open for Voluntourism\u2019 a\u0301taki\u00f0, sum Visit Faroe Islands skipar fyri saman vi\u00f0 kommunum og kunningarstovum kring landi\u00f0. A\u0301taki\u00f0 var fyrstu fer\u00f0 i\u0301 2019, og si\u0301\u00f0ani tv\u00e6r fer\u00f0ir i\u0301 2021."}, {"text_idx": "#000003", "text": "40 sja\u0301lvbodnir f\u00f8royingar fa\u0301a h\u00f8vi at vera partur av teimum 11 arbei\u00f0stoymunum. Tilmeldingin fer fram a\u0301 heimasi\u0301\u00f0uni hja\u0301 Visit Faroe Islands. Freistin at tekna seg er 1. apri\u0301l."}, {"text_idx": "#000006", "text": "Ongi kr\u00f8v eru sett um serligar f\u00f8rleikar. Einasta treyt er, at tey sja\u0301lvbodnu ti\u0301ma at arbei\u00f0a hart i\u0301 tveir dagar. Fleiri enn 4000 u\u0301tlendingar s\u00f8ktu um at sleppa vi\u00f0 i\u0301 a\u0301r, og av teimum eru 100 u\u0301tvald. Tey sja\u0301lvbodnu rinda sja\u0301lvi flogfer\u00f0se\u00f0il vi\u00f0 Atlantic Airways, sum er vi\u00f0 i\u0301 verk\u00e6tlanini, og fa\u0301a bjo\u0301\u00f0a\u00f0 gisting og mat afturfyri tveir arbei\u00f0sdagar."}, {"text_idx": "#000013", "text": "Enniberg siglir heim fra\u0301 Gr\u00f8nlandi"}]